**ΒΑΣΙΚΑ ΕΥΡΗΜΑΤΑ**

* 7 στους 10 θεωρούν το δημογραφικό εξαιρετικά ή πολύ σημαντικό θέμα.
* Ωστόσο, όταν οι πολίτες καλούνται να συγκρίνουν το δημογραφικό σε σχέση με άλλα προβλήματα που τους απασχολούν από πλευράς σημαντικότητας, το τοποθετούν πολύ χαμηλά στην σχετική κατάταξη, προτάσσοντας το σύστημα υγείας, την ακρίβεια, το ύψος των μισθών και την εγκληματικότητα.
* 2 στους 10 δηλώνουν ότι προτίθενται να μεταγκατασταθουν στο μέλλον από την περιοχή που κατοικούν σήμερα.
* Η μεγάλη πλειοψηφία (2 στους 3) από όσους σκέπτονται να μετεγκατασταθουν στο μέλλον, αναφέρουν λόγους που σχετίζονται με τις συνθήκες ζωής και τις δυσκολίες στην αγορά εργασίας.
* Όσοι επικαλούνται λόγους σχετικούς με τις συνθήκες ζωής και τις δυσκολίες στην αγορά εργασίας, αναφέρονται ειδικότερα στην υποβάθμιση και την έλλειψη υποδομών στην περιοχή τους, στην έλλειψη ευκαιριών απασχόλησης, στην έλλειψη καλά αμειβόμενων θέσεων εργασίας και στην μη ελκυστική κοινωνική και πολιτιστική ζωή στην περιοχή τους.
* Στις οικονομικές συνθήκες που επικρατούν αποδίδουν 3 στους 4 πολίτες το δημογραφικό πρόβλημα της χωρας, ενώ 4 στους 10 αναφέρουν ως αιτία του δημογραφικού προβλήματος τις ανεπαρκείς κοινωνικές παροχές και υποδομές και αντίστοιχο ποσοστό δηλώνει ότι ένας άλλος λόγος είναι ότι οι νέοι δεν κάνουν παιδιά, ενώ αναφέρεται και η μετεγκατάσταση των νέων στο εξωτερικό για καλύτερες συνθήκες διαβίωσης.
* Οικονομικοί είναι οι βασικοί λόγοι που οι νέοι αποφεύγουν να κάνουν παιδιά σήμερα, σύμφωνα με το 65% των ερωτηθέντων και ακολουθουν λόγοι τρόπου ζωής (25%) και λόγοι σπουδών ή καριέρας (9%)
* Η ενίσχυση των επιδομάτων τεκνοποίησης και ανατροφής παιδιών (38%), τα φορολογικά κίνητρα/εκπτώσεις φόρου για οικογένειες με παιδιά (33%), τα μέτρα για το στεγαστικό νέων και ευάλωτων ή πολύτεκνων οικογενειών (28%) και η ενίσχυση των δομών φροντίδας βρεφών και παιδιών (23%) είναι τα πιο δημοφιλή μέτρα για την αντιμετώπιση του δημογραφικού προβλήματος της χωρας σύμφωνα με τις απαντήσεις των πολιτών στην έρευνα.
* Αντίθετοι στην ένταξη οικονομικών μεταναστών και προσφύγων που βρίσκονται ήδη στη χώρα μας για την αντιμετώπιση του δημογραφικού προβλήματος δηλώνουν 6 στους 10 πολίτες.